  Виталий Пронин Туэ ӝыны ар ӵоже шаерысьтымы сюресъёс вылын 628 шуккиськон учыр пусъемын. 89 мурт быриз, эшшо 755-ез сӧсырмиз.Тужгес кышкыт ёросъёсын лыдъямын: Балезино, Вавож, Вотка, Грак, Эгра, Каракулино, Кизнер, Красногорск, Кияса, Пичи Пурга, Ува, Юкаменск но Якшур-Бӧдья. Ӵапак та ёросъёсын тужгес секыт шуккиськон учыръёс пусъемын. 80 процентаз янгыш луо водительёс. Кызьы ивортӥз ГИБДД-лэн Удмурт Республикая ёзэныз кивалтӥсьлэн воштӥсез Александр Коробейников, тросэз уг чаклало ӝоглыкез. Тӧлпери кадь ворттыло.Ортчем арен ӵошатыса, ӧжытгес шудтэм учыръёс пусъемын Сарапулэ мынон сюрес вылын. Со вакытэ ик Елабуга но Вотка пала нуись, Ува-Сьӧлта сюресъёс тужгес сак луэмез кулэ каро.Гужем тросэз нылпиос великен я скутерен ворттылыны ярато. Нош 16 арес тырмымтэослы бадӟым сюрес вылын ширтылыны уг яра на. Ӝыны ар куспын 73 шуккиськон учыр пусъемын. 4 пинал быриз, 71-ез вӧсь луиз. Кудӟем водительлэн янгышеныз кык пилэн улонэз чигиз.Но куддыр пыдын ветлӥсьёс но правилоосты тӥяло. Глазов городысь одӥгаз ульча вамен потыкузы, питранъёс улэ шедизы пичи пинал но солэн анаез. Ижысь 7 аресъем пияшез автобус лёгаз.Валентина Кутузова. Теги: Полиция  